Diari Oficial de la Generalitat Valenciana


Sumari del DOGV 5173, del 10-01-2006 (2005/14914)

ORDE de 5 de desembre de 2005, de la Conselleria de Justícia, Interior i Administracions Públiques, per la qual s'aprova la dissolució de l'Agrupació dels ajuntaments de la Torre de les Maçanes, Benilloba i Penàguila per al manteniment en comú del lloc de secretaria i posterior agrupació dels ajuntaments de Benilloba i Penàguila.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5173

Data del DOGV
:   10-01-2006

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/14181


Data del document
:   05-12-2005

Organisme emissor
:   Conselleria de Justícia, Interior i Administracions Públiques

Tipus de document
:   Ordre

ORDE de 5 de desembre de 2005, de la Conselleria de Justícia, Interior i Administracions Públiques, per la qual s'aprova la dissolució de l'Agrupació dels ajuntaments de la Torre de les Maçanes, Benilloba i Penàguila per al manteniment en comú del lloc de secretaria i posterior agrupació dels ajuntaments de Benilloba i Penàguila. [2005/X14089]
  
Per Orde de 19 de juny de 2002 es va crear l'Agrupació dels ajuntaments de Benilloba, Penàguila i la Torre de les Maçanes, per al manteniment en comú del lloc de secretaria.
  
Els ajuntaments de Benilloba, la Torre de les Maçanes i Penàguila, mitjançant acords plenaris adoptats en sessions de 29 i 31 d'abril i 10 de juliol de 2004, respectivament, van acordar, amb un informe previ de la secretaria, amb el vot favorable de la majoria absoluta del nombre legal de membres de la corporació, dissoldre l'agrupació municipal per al manteniment en comú del lloc de secretaria, pel fet que un important increment en les tasques burocràtiques altera substancialment les condicions per què l'agrupació es va constituir.
  
En les mateixes sessions plenàries s'acorda la classificació del lloc de secretaria de l'Ajuntament de la Torre de les Maçanes en classe tercera.
  
Posteriorment, els ajuntaments de Benilloba i Penàguila, mitjançant acords plenaris, adoptats en sessions de 30 de setembre i 16 d'octubre de 2004, respectivament, van acordar, amb un informe previ de secretaria, amb el vot favorable de la majoria absoluta del nombre legal de membres de la corporació, constituir una agrupació per al manteniment en comú del lloc de secretaria, i va sol·licitar la classificació del lloc resultant com a secretaria de classe tercera.
  
En les mateixes sessions plenàries, es van aprovar els Estatuts per què s'ha de regir l'agrupació, i es va designar, per a l'exercici del lloc de treball de secretaria de l'Agrupació, Vicente Antonio Aznar Barrachina, el qual, segons consta en l'expedient, n'ha manifestat la conformitat.
  
Sotmesos els acords a audiència de l'interessat i informació pública, per espai de 30 dies, segons s'acredita en l'expedient, mitjançant anuncis en el Butlletí Oficial de la Província d'Alacant de 4 de maig de 2004 i 12 de març de 2005, núm. 100 i 59, no s'han produït reclamacions.
  
Sol·licitat el preceptiu informe a la Diputació Provincial d'Alacant, aquest ha sigut emés en sentit favorable, mitjançant un Acord adoptat en sessió de data 2 de novembre de 2005.
  
Per tant, i fent ús de les competències atribuïdes en l'article 2.2, 4, 13 i 15 del Decret 159/1997, del Govern Valencià, pel qual s'aprova el Reglament regulador de les competències de la Generalitat Valenciana, relatives als funcionaris d'administració local amb habilitació de caràcter nacional,
  
ORDENE
  
I. Aprovar la dissolució de l'Agrupació constituïda pels ajuntaments de la Torre de les Maçanes, Benilloba i Penàguila per al manteniment en comú del lloc de secretaria.
  
II. Crear i classificar el lloc de treball de secretaria de l'Ajuntament de la Torre de les Maçanes, en classe tercera; la seua provisió està reservada a funcionaris d'administració local, amb habilitació de caràcter nacional, pertanyents a la subescala de secretaria intervenció.
  
III. Aprovar la constitució de l'Agrupació constituïda pels ajuntaments de Benilloba i Penàguila per al manteniment en comú del lloc de secretaria.
  
IV. Classificar el lloc de treball resultant de l'Agrupació com a secretaria de classe tercera, reservat a funcionaris pertanyents a la subescala de secretaria intervenció, sense perjuí del que preveu la disposició transitòria primera, 2, del Reial Decret 1.174/1987, de 18 de setembre, i adscriure aquest, amb caràcter definitiu, al funcionari d'administració local amb habilitació de caràcter nacional, Vicente Antonio Aznar Barrachina.
  
Contra aquesta orde, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València,5 de desembre de 2005
  
El conseller de Justícia, Interior i Administracions Públiques,